IVL รูด 5% นิวโลว์รอบกว่า 1 ปี เจอผลกระทบบาทแข็ง-ดีมานด์ลด
IVL รูด 5% ราคาอยู่ที่ 37.75 บ. นิวโลว์รอบกว่า 1 ปี โบรกคาดรับผลกระทบเงินบาทแข็งค่า-ดีมานด์ลด หลังเศรษฐกิจโลกถดถอย
IVL รูด 5% ราคาอยู่ที่ 37.75 บ. นิวโลว์รอบกว่า 1 ปี โบรกคาดรับผลกระทบเงินบาทแข็งค่า-ดีมานด์ลด
6 ม.ค. 2566

ผู้สื่อข่าวรายงานว่า วันนี้ (6 ม.ค.66) ราคาหุ้นบริษัท อินโดรามา เวนเจอร์ส จำกัด (มหาชน) หรือ IVL ล่าสุด ณ เวลา 15:48 น. อยู่ที่ระดับ 37.75 บาท ลบ 2 บาท หรือ 5.03% สูงสุดที่ระดับ 39.75 บาท ต่ำสุดที่ระดับ 37 บาท ด้วยมูลค่าซื้อขาย 2.35พันล้านบาท โดยราคาหุ้น IVL ปรับตัวลงต่ำสุดในรอบกว่า 1 ปี นับตั้งแต่ราคาหุ้นอยู่ที่ระดับ 37.75 บาท เมื่อวันที่ 2 ส.ค.64

ทั้งนี้ นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ราคาหุ้นของ IVL ร่วงลงแรง จากผลกระทบค่าเงินบาทแข็งค่า และความกังวลต่อเศรษฐกิจโลกถดถอย ที่อาจกระทบต่อดีมานด์ ส่งผลเชิงลบต่อกำไรในปี 66 ลดลงเมื่อเทียบกับปี 65